Elektr energetika sohasida ilmiy-texnikaviy faoliyatni yanada takomillashtirish chora-tadbirlari toʻgʻrisida
(resolution, 2020-03-19)

Elektr energetika sohasida ilmiy-texnikaviy rivojlanish darajasini tubdan oshirish va zamonaviy yuqori samarali texnologiyalarni joriy etish, elektr energetika korxonalarini modernizatsiyalash, texnik va texnologik qayta jihozlashning strategik dasturlari amalga oshirilishini taʼminlash, shuningdek, buning uchun zarur boʻlgan zamonaviy ilmiy- tadqiqot va laboratoriya bazalarini shakllantirish maqsadida: 1. Oʻzbekiston Respublikasi Fanlar akademiyasi, Iqtisodiyot vazirligi, Moliya vazirligi va “Oʻzbekenergo” aksiyadorlik jamiyatining “Oʻzbekenergo” AJ tizimida Oʻzbekiston Respublikasi Fanlar akademiyasining tugatilayotgan Energetika va avtomatika instituti negizida masʼuliyati cheklangan jamiyat shaklidagi Ilmiy-texnika markazini tashkil etish toʻgʻrisidagi taklifi qabul qilinsin. 2. Quyidagilar “Oʻzbekenergo” AJ Ilmiy-texnika markazi faoliyatining asosiy vazifalari etib belgilansin: elektr energetikani rivojlantirishning dolzarb ilmiy-texnologik vazifalarini hal etishga yoʻnaltirilgan ishlanmalar va amaliy ilmiy tadqiqotlarni olib borish; elektr energetika sohasida istiqbolli mahalliy ishlanmalarni, shuningdek ilgʻor xorijiy texnologiyalar va uskunalarni aprobatsiya qilish, sinab koʻrish va amaliyotga tatbiq etish; respublikada elektr energetikani yanada barqaror rivojlantirish strategiyasini ishlab chiqish va buning asosida elektr energetikani, jumladan, qayta tiklanadigan energiya manbalaridan foydalanishni jadal kengaytirish hisobiga oʻrta va uzoq muddatli istiqbolga moʻljallangan modernizatsiyalash va rivojlantirish dasturlarining loyihalarini tayyorlash; birinchi navbatda, isteʼmolchilar tomonidan yoʻl qoʻyilayotgan nobudgarchiliklarni kamaytirish, elektr energiyani uzatish va taqsimlash texnologiyalarini takomillashtirish hisobiga iqtisodiyotda energiya samaradorligini oshirish va energiya sarfini qisqartirish holatini chuqur oʻrganish hamda shular yuzasidan yangi takliflar ishlab chiqish. 4. Belgilab qoʻyilsinki, “Oʻzbekenergo” AJning Ilmiy-texnika markazi Oʻzbekiston Respublikasi Fanlar akademiyasining tugatilayotgan Energetika va avtomatika institutining amaldagi shartnomalari va kontraktlari boʻyicha huquqiy vorisi hisoblanadi, mehnat shartnomalari bundan mustasno. 5. Oʻzbekiston Respublikasi Fanlar akademiyasining tugatilayotgan Energetika va avtomatika instituti ilmiy va muhandis xodimlarini attestatsiyadan oʻtkazish boʻyicha 4-ilovaga muvofiq tarkibda komissiya tuzilsin, keyinchalik malakali mutaxassislar “Oʻzbekenergo” AJning Ilmiy-texnika markaziga ishga qabul qilinsin. 6. Oʻzbekiston Respublikasi Vazirlar Mahkamasi Fanlar akademiyasi hamda Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi va “Oʻzbekenergo” AJ ishtirokida bir oy muddatda Oʻzbekiston Respublikasi Fanlar akademiyasining tugatilayotgan Energetika va avtomatika institutining ilmiy-texnikaviy loyihalari, konstruktor-texnologik ishlanmalari, uskunalari va boshqa mol-mulkining talab mavjudligini va saqlab qolish maqsadga muvofiqligini aniqlash uchun ularni toʻliq inventarizatsiyadan oʻtkazsin. 7. Oʻzbekiston Respublikasi Vazirlar Mahkamasi Xususiylashtirish, monopoliyadan chiqarish va raqobatni rivojlantirish davlat qoʻmitasi hamda Fanlar akademiyasi ishtirokida belgilangan tartibda: uch oy muddatda Oʻzbekiston Respublikasi Fanlar akademiyasining Energetika va avtomatika institutini tugatish va uning negizida “Oʻzbekenergo” AJning Ilmiy-texnika markazini tashkil etish hamda uning ustavini tasdiqlash bilan bogʻliq chora-tadbirlarni amalga oshirsin; Toshkent shahar, Doʻrmon yoʻli koʻchasi, 29-uy manzilida joylashgan binoni unga tutash hududi bilan birga Ilmiy-texnika markazining ustav kapitaliga topshirilishini va keyinchalik Markazning ustav kapitalidagi davlat ulushi “Oʻzbekenergo” AJning ustav kapitaliga nominal qiymati boʻyicha oʻtkazilishini taʼminlasin. 8. “Oʻzbekenergo” AJ Oʻzbekiston Respublikasi Iqtisodiyot vazirligi, Moliya vazirligi va boshqa manfaatdor tashkilotlar bilan birgalikda: ikki oy muddatda Ilmiy-texnika markazining 2016 — 2020-yillarga moʻljallangan istiqbolli tadqiqotlar dasturini tasdiqlasin; Ilmiy-texnika markazining binosini rekonstruksiya qilish hamda uning zimmasiga yuklatilgan vazifalarning samarali bajarilishini taʼminlaydigan qoʻshimcha zamonaviy ilmiy uskunalar, priborlar, maʼlumotlar bazasi va materiallar bilan jihozlash choralarini koʻrsin. 9. Oʻzbekiston Respublikasi Mehnat vazirligi Oliy va oʻrta maxsus taʼlim vazirligi bilan birgalikda Oʻzbekiston Respublikasi Fanlar akademiyasining tugatilayotgan Energetika va avtomatika institutining boʻshatilayotgan xodimlarini belgilangan tartibda ishga joylashtirish choralarini koʻrsin. 10. Vazirlar Mahkamasining “Oʻzbekenergo” davlat-aksiyadorlik kompaniyasi faoliyatini tashkil etishni takomillashtirish toʻgʻrisida” 2004-yil 21-iyundagi 290-sonli qarori 6-bandining ikkinchi xatboshi hamda uning 2 va 3-ilovalari oʻz kuchini yoʻqotgan deb hisoblansin. 11. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R. Azimov va Oʻzbekiston Respublikasi Bosh vazirining oʻrinbosari Gʻ. Ibragimov zimmasiga yuklansin. R.S. Azimov — Bosh vazirning birinchi oʻrinbosari, moliya vaziri, komissiya raisi G.I. Ibragimov — Bosh vazir oʻrinbosari, komissiya raisining oʻrinbosari R.A. Gulyamov — Oʻzbekiston Respublikasi Tiklanish va taraqqiyot jamgʻarmasi ijrochi direktori Sh.I. Salixov — Fanlar akademiyasi prezidenti N. Tursunov — Oʻzbekiston Respublikasi Prezidenti davlat maslahatchisining oʻrinbosari A.M. Sadikov — Oʻzbekiston Respublikasi Prezidenti apparatining bosh konsultanti D.R. Turdiyev — iqtisodiyot vazirining oʻrinbosari B.M. Nizomov — mehnat vazirining oʻrinbosari O.R. Parpiyev — Fan va texnologiyalarni rivojlantirishni muvofiqlashtirish qoʻmitasi ijrochi direktori I.S. Basidov — “Oʻzbekenergo” AJ raisi A.D. Nimatullayev — “Oʻzdavenergonazorat” DI boshligʻi S.A. Xolmuminov — “Oʻzogʻirneftgazkimyoloyiha” instituti direktori R.M. Mamadaliyev — Vazirlar Mahkamasining Geologiya, yoqilgʻi-energetika kompleksi, kimyo, neft-kimyo va metallurgiya sanoati masalalari axborot-tahlil departamenti mudiri, komissiya kotibi